**Javna ustanova „Gradski bazeni Varaždin“**

**Zagrebačka 85 a**

**Varaždin**

Varaždin, 23 svibnja 2022.

Broj: 20-02/02/01/22-07

Na temelju članka 6. stavka 1. Zakona o zakupu i kupoprodaji poslovnog prostora („Narodne novine“ broj 125/11, 64/15 i 112/18), članka 22. stavka 1. Statuta Javne ustanove „Gradski bazeni Varaždin“ („Službeni vjesnik Grada Varaždina“ broj 4/21) i Odluke o određivanju početne cijene zakupa poslovnog prostora – Prostor plaže u sklopu „Sportsko-rekreacijskog centra Aquacity“ Broj: 20 -02/02/01/22-02 od 19. svibnja 2022. godine Javna ustanova „Gradski bazeni Varaždin“ objavljuje

**JAVNI NATJEČAJ**

**za davanje u zakup prostor plaže za postavljanje aquaparka s popratnim sportsko-zabavnim sadržajima na Sportsko-rekreacijskom centru „Aquacity“ provođenjem javnog nadmetanja**

|  |  |  |  |  |  |  |
| --- | --- | --- | --- | --- | --- | --- |
| **Red.****br.** | **Naziv**  | **Opis** | **Površina****ukupno:**  | **Vrsta djelatnosti** | **Jamčevina****u kunama** | **Ukupna početna cijena zakupa za sezonu** **(od 15.06. – 31.08.2022. godine, u kunama, s uključenim PDV-om)** |
| **1.****2.** | **Prostor cca 50 m2 plaže uz jezero Motičnjak** **za mobilni objekt zakupnika namijenjen naplati usluga****Cca 700 m2  vodene površine jezera Motičnjak na kojoj se postavlja plutajući vodeni park i popratni sportsko-zabavni sadržaji – pedaline min. 2 kom, kajaci min. 2 kom i SUP-ovi – min. 4 kom** | Prostor za sportsko zabavne sadržaje uz i na vodi | **750 m2** | Sportsko zabavna djelatnost, prodaja i iznajmljivanje sportske opreme  | 10.000,00 | **10.000,00** |

Prostor se daje u zakup na rok od 15.06. – 31.08.2022. godine. U tom vremenskom intervalu i u skladu s vremenskom prognozom u suglasju s JU Gradski bazeni Varaždin,zakupnik je obvezan držanja atrakcija otvorenima za građanstvo s ciljem upotpunjavanja ponude Sportsko-rekreacijskog centra „Aquacity“ tijekom sezone kupanja u 2022. godini.

Prostor koji se daje u zakup nalazi se na adresi Ludbreška 82/1, 42202 Trnovec Bartolovečki.

Ponuđači su dužni uplatiti jamčevinu u iznosu ukupno početne cijene zakupa za sezonu pod kategorijom Ukupna početna cijena zakupa u iznosu od 10.000,00 Kn najkasnije do početka nadmetanja putem maila. Jamčevina će se najpovoljnijem ponuđaču uračunati u obvezu plaćanja garantnog pologa odnosno zakupnine, a ostalim sudionicima nadmetanja vratiti.

Pismeno nadmetanje putem jednokratnih prijava mailom vrši se s ponuđenim mjesečnim iznosom, a nastavlja utvrđivanjem najvećeg ponuđenog novčanog iznosa ukupne zakupnine „Ukupna početna cijena zakupa“ za sezonu u kunama s uključenim PDV-om, od strane zainteresiranih ponuditelja. Bit će prihvaćena ponuda s najvećim ponuđenim mjesečnim iznosom. Nadmetanje završava kad povjerenstvo utvrdi najveću ponuđenu ponudu za sezonu u kunama s uključenim PDV-om za zakupodavca putem pristiglih ponuda mailom.

U elektroničkom nadmetanju putem jednokratne ponude mailom mogu sudjelovati sve pravne i fizičke osobe koje uplate jamčevinu u gore navedenom iznosu zakupa te dostave mailom potvrdu o izvršenoj uplati, podatke o ovlaštenju ponuditelja ovjerene od javnog bilježnika i ponudu zakupa koja je ujedno prijava za sudjelovanje u pismenom nadmetanju putem maila. Jamčevina se uplaćuje na poslovni račun Javne ustanove „Gradski bazeni Varaždin“, Zagrebačka 85 a, Varaždin, IBAN: HR5023400091110220201, Privredna banka Zagreb d.d. s naznakom: „Jamčevina za javni natječaj“.

**Ponuda osim ponuđene cijene zakupnine mora sadržavati:**

1. ime i prezime (za fizičke osobe) odnosno naziv (za pravne osobe) te prebivalište ili sjedište podnositelja ponude,
2. rješenje o upisu u sudski registar ili obrtnicu s upisom djelatnosti za koju se natječe,
3. detaljniji opis djelatnosti koja će se obavljati u poslovnom prostoru,
4. dokaz o plaćanju jamčevine,
5. potvrdu nadležnog upravnog odjela Grada Varaždina za poslove financija o nepostojanju duga prema Gradu Varaždinu, ukoliko postoji obveza
6. potvrdu nadležne Porezne uprave kojom se potvrđuje da porezni obveznik nema duga po osnovi javnih davanja o kojima službenu evidenciju vodi Porezna uprava, a koja ne smije biti starija od 30 dana od dana raspisivanja natječaja
7. pravovaljani dokaz o statusu sukladno Zakonu o pravima hrvatskih branitelja iz Domovinskog rata i članova njihovih obitelji ukoliko se podnositelj ponude poziva na status radi ostvarivanja prava prednosti,
8. izjavu o prihvaćanju svih uvjeta ovog natječaja.

**Ponude se dostavljaju jednokratno mailom na mail adresu:** vera.kanjuga.starcevic@bazeni-varazdin.hr pri Javnoj ustanovi „Gradski bazeni Varaždin“, Zagrebačka 85 a, Varaždin, do **30. svibnja 2022. godine do 12:00 sati**, kada će se održati otvaranje. U nadmetanju u natječaju mogu pristupiti ovlašteni predstavnici ponuditelja ili opunomoćeni predstavnici ponuditelja uz dostavu u mailu ponude kopiju osobne iskaznice te od strane javnog bilježnika ovjerene punomoći.

Nepotpune ponude bit će odbačene i ponuditelju neće biti moguć pristup javnom nadmetanju.

Ugovor o zakupu sklopit će se s najpovoljnijim ponuđačem u roku od 8 dana od donošenja Odluke o odabiru. Javna ustanova „Gradski bazeni Varaždin“ pridržava pravo da poslovni prostor iz ovog Natječaja ne dodijeli u zakup te da poništi ovaj Natječaj u dijelu ili u cijelosti.

U slučaju da najpovoljniji ponuđač odustane od zakupa poslovnog prostora nakon provedenog postupka javnog usmenog nadmetanja, gubi pravo na povrat jamčevine.

Pravo prvenstva na sklapanje ugovora o zakupu poslovnog prostora za obrtničku ili samostalnu profesionalnu djelatnost imaju osobe iz Zakona o pravima hrvatskih branitelja iz Domovinskog rata i članova njihovih obitelji ukoliko ispunjavaju uvjete iz natječaja i prihvate najviši ponuđeni iznos zakupnine.

Kontakt osoba za uvid u navedene poslovne prostore (uz prethodnu najavu), kao i davanje dodatnih informacija o prostorima je Vera Kanjuga Starčević, vera.kanjuga.starcevic@bazeni-varazdin.hr, 042/215-366.

Ravnateljica

Jelena Pavleković, dipl. oec., v.r.